
Ako je nešto zvaničan stav sve 4 pravne škole poput toga da nije ***[haram](https://pitajucene.com/search/haram/questions/ "Pretraži pitanja o haramu")*** spustiti odeću ispod članka ukoliko nije propraćeno ohološću, kako nešto tako može biti ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***?


* 
* 
* 
* 
* 
* 
* 

 
Da li je haram spustiti odeću ispod članka ukoliko nije propraćeno ohološću?

Prvo, nije istina da je zvanični stav, nego stav većine učenjaka u četiri mezheba. Dakle, mnogi učenjaci u tim mezhebima zastupaju drugačiji stav. Drugo, ***[vjera](https://pitajucene.com/search/vjera/questions/ "Pretraži pitanja o vjeri")*** nije ograničena na četiri mezheba. Stotine učenjaka je bilo i bit će koji nisu u okviru tih mezheba. Mezhebi su samo sredstva, a ne cilj sami po sebi. A treće, ne gleda se na to šta je zvanični stav, a šta nije, nego koji stav ima argument, a koji nema. Mnogo je stavova u kojima ne slijdimo stav četiri mezheba. Navest ću par primjera. Četiri mezheba smatraju da je ženi zabranjeno u hajzu učiti Kur’an, a šejhul-islam ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")*** i Ibnul-Kajjim i drugi učenjaci smatraju da nije zabranjeno, zato što nema vjerodostojnog dokaza koji to zabranjuje i taj stav je ispravniji. Četiri mezheba smatraju da onaj ko dadne ženi tri razvoda odjednom da mu se broje tri razvoda, a ispravno je da se broji samo jedan razvod. Četiri mezheba smatraju da onaj ko je opijen alkoholom ako dadne razvod supruzi da mu se broji razvod, dok je ispravno da se ne broji razvod, ako nije znao šta radi. I tako dalje. Znači, četiri mezheba nije isto kao konsenzus uleme. Bitno je slijediti dokaz. A kada je u pitanju spuštanje odjeće ispod članka, dokazi su jasni, više od 15 hadisa u kojima ***[Poslanik](https://pitajucene.com/search/poslanik/questions/ "Pretraži pitanja o poslanicima")***, salllallahu alejhi ve sellem, zabranjuje da se spušta odjeća ispod članaka i naređuje da se podigne i to sve ostavimo radi jednog slučaja u kojem je posvjedočeno Ebu Bekru, radijallahu anhu, kojem je izar spadao nenamjerno, da on to ne čini iz oholosti.


———————


Odgovorio mr. hfz. ***[Amir Smajić](https://pitajucene.com/search/Amir+Smaji%C4%87/answers/ "Pretraži odgovore od mr. hfz. Amir Smajić")***


Preuzeto sa njegovog zvaničnog Facebook profila  

<https://www.facebook.com/am.ibr.sm/posts/1102785836747397>


